༄༅། །བདུད་རྩི་བཅུད་ཀྱི་རྒྱལ་པོ་དངུལ་ཆུ་བཙོ་བཀྲུ་ཆེན་མོའི་སྦྱོར་བས་གྲུབ་པའི་
བཅུད་ལེན་ཏུ་བསྒྱུར་བའི་ལག་ལེན་རྣམ་པར་གསལ་
བ་འཚོ་བྱེད་མཁས་པའི་སྙིང་བཅུད་
ཅེས་བྱ་བ་བཞུགས་སོ། །
སྦྱོང་བྱེད་ཐབས་མཆོག་བཙོ་བཀྲུའི་ཁྱད་པར་གྱིས། །སྦྱང་ བྱ་ཉེས་
གསུམ་ལྕི་ཞིང་འབིགས་པའི་དུག །སྦྱངས་འབྲས་ཡེ་ཤེས་བཅུད་ཀྱི་མཆོག་གྲུབ་
པས། །འགྲོ་ ཀུན་ འཚོ་ མཛད་ སྨན་གྱི་བླ་མར་འདུད། །གནས་སྐབས་ མཐར་
ཐུག་འགྲོ་བའི་ཉེས་སེལ་ཞིང༌། །བདེ་མཆོག་བདེ་བ་སྩོལ་ལ་སྨོན་ལམ་གྱི། །
མཐུ་དབང་བརྙེས་པ་རྩ་བརྒྱུད་བླ་མའི་ཚོགས། །གནང་རིགས་རྗེས་གོམས་སྲོག་
འཚོའི་གཏེར་རྣམས་རྒྱལ། །ཚུལ་འདིའི་ཤིང་རྟ་གངས་ལྗོངས་འདྲེན་པ་པོ། །
གྲུབ་བརྙེས་རིན་ཆེན་དཔལ་དང་ཁྱད་པར་གྱི། །ཕྱག་ལེན་གཏན་འབེབས་ ཟུར་
མཁར་འབྲི་གུང་པ། །བསྟན་པའི་ཉིན་བྱེད་ཉིད་ཕྱིར་དང་བས་བསྔགས། །མ་དྲོས་
བདག་པོ་གང་ལས་བྱུང་བ་ཡི། །ལེགས་བཤད་དག་བྱེད་ཚད་མ་གངྒཱའི་ཀླུང༌། །
ཚེ་རིག་འཛིན་པའི་དཔྱིད་དུ་འབེབས་མཁས་པ། །དཔལ་ལྡན་སྨན་པའི་དབང་
པོའི་བཀའ་དྲིན་ལས། །ཐོས་པ་བོན་གྱེར་ཙམ་མིན་པར། །མཐོང་བརྒྱུད་བར་
མ་ཆད་པ་དང༌། །དཀའ་གནད་ལག་ཏུ་བསྟར་བ་ཡི། །ལག་ལེན་རྣམ་གསལ་
འདིར་དགོད་བྱ། །དེའང་བདུད་རྩི་བཅུད་ཀྱི་རྒྱལ་པོ་སྦྱངས་པས་བཅུད་ལེན་
ཏུ་གྲུབ་པ་ནི་རིང་པོར་འཚོ་བའི་སྨན་ཐམས་ཅད་ཀྱི་མཆོག་དང༌། སྨན་སྦྱོར་
ཁྱད་པར་དུ་གྱུར་པ་ཐམས་ཅད་ཀྱི་གཞིར་བསྔགས་ཤིང༌། །ཁྱད་པར་སྨན་གྱི་
364

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
ནོར་བུ་རིན་ཆེན་རིལ་ནག་ཆེན་མོ། དུག་འཇོམས་རིན་ཆེན་ཡང་ཟབ། རྒྱུད་
ཀྱི་མང་སྦྱོར་ཆེན་མོ་ལ་སོགས་པ་སྦྱོར་བའི་གཞིའམ་རྩ་བར་གྱུར་པ་ཡིན་པས་གསོ་
རིག་འཛིན་པ་རྣམས་ཀྱིས་དངུལ་ཆུ་བཙོ་བཀྲུ་ཆེན་མོའི་ལག་ལེན་འདི་ཉིད་མི་
ཤེས་སུ་མི་རུང་ལ། འདི་དང་རིན་ཆེན་རིལ་ནག་ཆེན་མོ་སྦྱོར་ཚུལ་གྱི་ལག་
ལེན་ཤེས་ན་སྨན་སྦྱོར་ཕྲན་ཚེགས་གཞན་དག་ཞར་ལ་ཁོང་དུ་ཆུད་པར་འགྱུར་བའང་
ཡིན་ནོ། །དེ་ལ་སྐབས་འདིར་དངུལ་ཆུ་བཙོ་བཀྲུ་སྦྱོང་གསུམ་མཐོང་བ་བརྒྱུད་
པའི་ ཕྱག་ ལེན་ནག་ འགྲོས་ སུ་ བཀོད་པ་ལ་བརྒྱད། །བྱུང་ཁུངས། །ངོ་བོ། ངེས་
ཚིག །བརྒྱུད་ ཚུལ། །ལག་ ལེན་ དངོས། བཅངས་ ཚུལ། དམ་ ཚིག །ཕན་
ཡོན་ བསྟན་ པའོ། །དང་ པོ་ ནི། རྒྱུད་ རྡོ་ རྗེ་ མཁའ་ འགྲོ་ ལས། འདས་ པའི་
དུས་ན་སྔོན་བྱུང་བ། །བསྐལ་པ་དང་པོ་བདེ་བ་ཆེ། །དེར་ནི་རྡོ་རྗེ་སེམས་
དཔའ་ ཆེ། །ལྷག་ པ་ ཡི་ ནི་ ལྷ་ གཟིགས་བཞུགས། །ལྷ་མིན་གྲུབ་པ་ སོགས་
མཐོང་སྟེ། །ལྷ་ ཡི་ ཚོགས་ རྣམས་ སྐྲག་གྱུར་ནས། །སངས་རྒྱས་ཐམས་ ཅད་
འདུས་ནས་ནི། །མྱུར་དུ་ང་ལ་སྐུལ་བར་བྱེད། །ཐིག་ལེར་ཞུ་ལས་ལྷ་མོ་ཆེ། །
བདུད་ཀྱིས་ཀུན་ཏུ་གཏོར་བ་ནི། །ཐམས་ཅད་རྨོངས་པར་བྱེད་པ་ཡི། །དངུལ་
ཆུ་ཞེས་ནི་བྱ་བར་གྲགས། །ཞེས་གསུངས་པ་དང༌། ལོ་རྒྱུས་ཐུན་མོང་དུ་གྲགས་
པར། སྔོན་བདུད་རྩིའི་ཆེད་དུ་རྒྱ་མཚོ་བསྲུབས་པའི་སྐབས་ཐོག་མར་ནག་པོ་
བརྩེགས་པ་བྱ་བའི་སྐྱེས་བུ་ཐམས་ཅད་འཇིགས་པར་བྱེད་པ་དོན་པ་ཚངས་པས་
ཧཱུྃ་གིས་གཟིར་བས་བརྟན་གཡོ་ལ་ཐིམ་པ་རྒྱུ་བ་དང་མི་རྒྱུ་བའི་དུག་རྣམས་སུ་
གྱུར་པ་ལས། མི་རྒྱུ་བའི་དུག་གི་གཙོ་བོ་དངུལ་ཆུ་ཀླུ་བརྒྱད་ཀྱིས་ཟོས་པས་
ཤི་བའི་རོ་ཟ་བྱེད་བརྒྱད་ཡིན་ལ། དུག་གི་བཙུན་མོས་ནང་དབྱེན་བྱས་ནས་
365

རྒྱ་ཆེན་བཀའ་མཛོད།
དུག་ལ་ཆང་དང་དྲི་ཆུ་བྱིན་པས་མྱོས་པའི་ཚེ། དྲང་སྲོང་བརྒྱད་ཀྱིས་བཀྱིགས་
ནས་མེས་མཐར་ཏེ་བསད། སྡིག་པ་བཀྲུས་ཤིང༌བཙོས་ཏེ་སྦྱངས་པས་བདུད་
རྩིར་ གྱུར། དེ་ནས་ སྨོན་ ལམ་ དབང་གིས་བཙུན་མོ་ནི་མུ་ཟི། ཆང་ནི་སྐྱུར་
གསུམ། དྲི་ཆུ་ནི་ཀྵ་ ར་རྣམས། དྲང་སྲོང་བརྒྱད་ནི་འཆིང་བྱེད་བརྒྱད། སྲེག་
བྱེད་མེ་ནི་ཚ་བ་གསུམ་དང་མེ་དངོས་རྣམས་སུ་གྱུར་པའི་རྟེན་འབྲེལ་གྱི་མཐུ་ལས་
ལག་ ལེན་ འདི་ བྱུང་ བའི་ ཚུལ། རྗེ་ མཉམ་ ཉིད་ རྡོ་ རྗེས། དུག་ བཀྲུ་ སྦྱངས་
ནས་ཀླུས་ཟོས༌རི༌བྱིས༌སྦྱང༌། །བསད་པ་མཆོག་གྱུར་རང་གི་བཙུན་མོས་བསད། །
ཅེས་སོགས་ཀྱིས་བསྟན་ཏོ། །གཉིས་པ་ངོ་བོ་ལ་རང་བྱུང་དང་བཅོས་པ་ལས་
བྱུང་ བ་ གཉིས་ ཡོད། དང་ པོ་ ནི། རྒྱུད་ ལས། ཆུ་ གཏེར་ ལས་ བྱུང་ དམན་
པ་སྟེ། །དེ་བཞིན་རི་ལས་སྐྱེས་པ་མཆོག །ཅེས་གསུངས་པ་ལྟར། འཕགས་ཡུལ་
ནུབ་ཕྱོགས་ཀྱི་སར་ཆུ་ཀླུང་གི་འགྲམ་ཞིག་ཏུ་བྲག་དབང་ཕྱུག་གི་ལིངྒ་འདྲ་བ་ནས་
འབབས་པས་དབང་ཕྱུག་གི་ཐིག་ལེར་གྲགས་པ་དང༌། རྒྱ་ནག་གི་མཐའ་མཚམས་
རྒྱ་མཚོའི་འགྲམ་ནས་འབབས་པར་བཤད་པ་སོགས་སོ། །གཉིས་པ་ལ་བཟོ་
ཚུལ་མང་དུ་བཤད་ཀྱང་རྡོ་ལས་བྱུང་བ་དང༌། སྲོག་ཆགས་ལས་བྱུང་བ་དང༌། སྔོ་ལྡུམ་
ལས་བྱུང་བ་གསུམ་དུ་འདུས། རིགས་ལ་རྒྱུད་རྡོ་རྗེ་མཁའ་འགྲོར་རྣམ་གྲངས་བཞིར་
གསུངས་ཀྱང་ད་ལྟ་རྒོད་གཡུང་གཉིས་སུ་བཤད་པ་ལས་རྒོད་པ་ནི་དཀར་ཞིང་གཡོ་
བ། གཡུང་བ་ནི་སྔོ་ཞིང་ཅུང་དལ་བའོ། །དེ་གཉིས་ཀ་ལའང་ལྕི་བའི་དུག །འབིགས་
པའི་དུག །རྩིའི་དུག་དང་གསུམ་ཡོད་པ་ཡིན་ནོ། །གསུམ་པ་ངེས་ཚིག་ནི། རྒྱ་
གར་སྐད་དུ། ར་སཱི། བཅུད་ལྡན། བ་རཱ་དཱ༔ མཆོག་གི་རོ། མ་ཧཱ་ དྷཱ་ཏུ། ཁམས་
ཆེན་པོ་སོགས་དང༌། རྒྱ་ནག་སྐད་དུ། ཡི་ཤུའི། དངུལ་ཆུ་ཞེས་བྱ་ཞིང༌། མིང་གི་
366

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
རྣམ་གྲངས་གཞན་ཡང༌། བཅུད་ཀྱིས་ལེན་པ། འཕྲོག་བྱེད་ས་བོན། འབིགས་
བྱེད། ཟླ་ཟིལ། མཚལ་སྐྱེས། བདུད་ རྩི་ དར་ ཡ་ ཀན། ཆུ་ སྨན་ རལ་ གྲི་ རེག་
གཅོད་སོགས་མང་ངོ༌། །བཞི་པ་ལག་ལེན་གྱི་བརྒྱུད་ཚུལ་ནི། ཕྱི་རོལ་པ་
ལའང་དངུལ་ཆུའི་སྦྱོར་བ་ཤིན་ཏུ་མང་བས་དེའི་བསྟན་བཅོས་དང་ལག་ལེན་གྱི་
སྦྱོར་ཚུལ་མང་མོད་ཀྱི། འདིར་ཐུན་མོངས་མ་ཡིན་པ་གསང་སྔགས་ཀྱི་རྒྱུད་སྡེ་
རིན་པོ་ཆེ་རྣམས་ནས་ཐུན་མོངས་གྲུབ་པ་བརྒྱད་ཀྱི་ནང་ཚན་དངུལ་ཆུའི་དངོས་
གྲུབ་སྒྲུབ་ཚུལ་མང་དུ་གསུངས་པ་ལ་བརྟེན་ནས། འཕགས་པའི་ཡུལ་དུ་སློབ་
དཔོན་ཆེན་པོ་བྱཱ་ད་ལི་པས་དངུལ་ཆུའི་དངོས་གྲུབ་གྲུབ་སྟེ་སྐུ་ཚེ་ཉི་ཟླ་དང་མཉམ་
པར་བཞུགས། དངུལ་ཆུ་གྲུབ་པའི་བསྟན་བཅོས་སྐོར་གསུམ་མཛད་པའང་ཕྱིས་
མཁས་གྲུབ་ཨོ་རྒྱན་པས་བོད་དུ་བསྒྱུར། སློབ་དཔོན་དེ་ལས་འཕགས་པ་ཀླུ་སྒྲུབ་
ཀྱིས་གདམས་ངག་གསན། དེ་ནས་དཔལ་ལྡན་ཕ་ཁོལ། ཟླ་བ་མངོན་དགའ་སོགས་
ལས་རིམ་པར་བརྒྱུད་ཀྱང་ལུགས་དེའི་ལག་ལེན་འདེབས་པ་བོད་དུ་ཆེར་མ་བྱུང་
ལ། ད་ལྟ་མཆོག་དམན་སུས་ཀྱང་དཀའ་ཚེགས་ཆུང་ངུས་དངུལ་ཆུ་གྲུབ་པའི་ཕྱག་
ལེན་འདི་ནི་ཆོས་རྗེ་རྒོད་ཚང་པ་དང་གྲུབ་ཆེན་ཀརྨ་པཀྴིའི་ཐུགས་སྲས་མཁས་
ཤིང་དངོས་གྲུབ་བརྙེས་པ་ཨོ་རྒྱན་པ་རིན་ཆེན་དཔལ་ལས་བྱོན་པ་སྟེ། གྲུབ་
ཆེན་དེ་ཉིད་འཕགས་བོད་རྒྱ་ནག་སོགས་སུ་ཞབས་ཀྱིས་བཅགས་པས་གྲུབ་ཐོབ་
དང་ཡི་དམ་མང་པོས་རྗེས་སུ་བཟུང་ནས་གདམས་ངག་མཐའ་ཡས་པ་གསན།
ཁྱད་པར་འཕགས་ཡུལ་ནུབ་ཕྱོགས་ཨོ་རྒྱན་དྷུ་མ་ཐ་ལའི་གྲོང་ཁྱེར་དུ་བྱོན་པས་
རྡོ་རྗེ་ཕག་མོ་རིགས་བཞིའི་མཁའ་འགྲོ་དང་བཅས་པས་དངོས་སུ་རྗེས་སུ་བཟུང༌།
རྡོ་རྗེ་གསུམ་གྱི་སྙན་བརྒྱུད་སོགས་གདམས་པ་དང་རྗེས་སུ་གདམས་པ་དུ་མ་གནང་
367

རྒྱ་ཆེན་བཀའ་མཛོད།
དེ་
བའི་ནང་ཚན་རྡོ་རྗེའི་ཚིག་རྐང་ལས། ཟླ་བ་གཡོ་བའི་གཟུགས་འཛིན་པ། །ཚ་བའི་
དབུགས་ཅན་ཀླུ་དེ་ཡིས། །ཞག་ཅན་རབ་ཏུ་འབར་ལྡན་པ། །དེ་ཡིས་རོ་བཅུད་
མཐའ་ དག་ ཟོས། །ནམ་ མཁའི་ མདོག་ ཅན་ གྲུབ་ པའི་ གཟུགས། — །རང་ གི་
ཆུང་ མ་ ཁ་ སྦྱོར་ ལྡན། ། །བུ་ ཡང་ རང་གི་འདོད་པ་འཛིན། །ཅེས་སོགས་གསུངས་
པའི་ཕྱག་བཞེས་རྒྱལ་དབང་ཐམས་ཅད་མཁྱེན་པ་རང་བྱུང་རྡོ་རྗེ་ལ་གནང༌།
ནས་ཕྱག་ལེན་བར་མ་ཆད་པ་རིམ་པར་བརྒྱུད་དེ་མཁས་གྲུབ་གཡུ་ཐོག་པའི་རྣམ་
འཕྲུལ་ཟུར་མཁར་ཆོས་རྗེ་མཉམ་ཉིད་རྡོ་རྗེ་ལ་བཀའ་བབས། དེས་ཕྱག་ལེན་གྱིས་
ཞིབ་པར་གཏན་ལ་ཕབ་ནས་བསྟན་བཅོས་ཀྱང་མཛད། དེ་ནས་རིམ་པར་མཐར་ཕྱིན་
གྱི་སློབ་མ་ ཕྲག་དབོན་བསོད་ནམས་བཀྲ་ཤིས། འཚོ་བྱེད་ངྷརྨའི་མཚན་ཅན།
ཀོང་སྨན་དཀོན་མཆོག་ རྒྱལ་ མཚན། དཔལ་འབྲི་གུང་པ་ཆོས་ཀྱི་ གྲགས་པ།
དཀོན་མཆོག་འགྲོ་ཕན་དབང་པོ། འབྲོམ་རིགས་རྣལ་འབྱོར་ཡེ་ཤེས། འཚོ་མཛད་
ཀརྨ་བསྟན་འཕེལ། ཀུན་མཁྱེན་ཆོས་ཀྱི་འབྱུང་གནས། དྲུང་འཚོ་བ་གུ་རུ་འཕེལ།
མཆོག་སྤྲུལ་ཀརྨ་རཏྣ། འཚོ་བྱེད་ཀརྨ་ཚེ་དབང༌། མཁས་དབང་ཀརྨ་ཚེ་དཔལ་གྱི་བར་
དུ་ཕྱག་ལེན་ཞིབ་ཏིག་རྒྱས་སྤྲོས་ཀྱི་སྒོ་ནས་ཉམས་སུ་བསྟར་ཞིང་རིམ་པར་བརྒྱུད་
དེ། རབ་བྱུང་བཅུ་བཞི་པའི་ནང་ཚན་རྣམ་འཕྱང་ས་ཕོ་ཁྱི་ལོ་ནག་པ་ཟླ་བའི་
དཀར་ཚེས་སུ་ས་སྤྱོད་གསུང་གི་འཁོར་ལོ་འོག་མིན་ཀརྨའི་གདན་ས་ཆེན་པོར།
རྒྱལ་དབང་ཐམས་ཅད་མཁྱེན་པ་བཅུ་བཞི་པ་ཐེག་མཆོག་རྡོ་རྗེས་ཕྱག་བཞེས་
གསན་པའི་ཆེད་རིན་ཆེན་རིལ་ནག་ཆེན་མོ་སྦྱོར་དངོས་རྗེས་ཚང་ཤིན་ཏུ་རྒྱས་པར་
འཚོ་བྱེད་མཁས་པའི་དབང་པོ་དེ་ཉིད་ཀྱིས་ཕྱག་བསྟར་ཞིབ་ཁྲིད་མཛད་སྐབས་
ཁོ་བོས་ཀྱང་ལག་ལེན་གྱི་གྲོགས་དན་པར་བགྱིས་ནས་ཞིབ་པར་ཞུས་པའོ། །
368

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
ལྔ༌པ༌ལག༌ལེན༌དངོས༌བཤད༌པ༌ལ་གསུམ། །བཙོ་བཀྲུའི་དགོས་ཁྱད། ཉེར་མཁོའི་
སྟ་གོན། བཙོ་བཀྲུ་དངོས་སོ། །དང་པོ་ནི། དངུལ་ཆུ་བཅུད་ལེན་དང་སྨན་ཐམས་
ཅད་ཀྱི་རྒྱལ་པོ་ཡིན་ཅིང་ནུས་པ་གཞན་ལས་ཁྱད་པར་དུ་འཕགས་ཀྱང་གཡའ་
དང་ལྕི་འབིགས་རྩིའི་རྩུབ་ནུས་ཀྱི་དུག་ལེགས་པར་མ་ཐོན་པ་ནི་བརྟན་གཡོའི་
དུག་ཐམས་ཅད་ཀྱི་གཙོ་བོ་ཡིན་པས་ཁོང་དུ་བསྟེན་ན་ཆེ་སྟེ་སྲོག་ལ་རྒོལ།
སྟེ་ལུས་ལ་ན་ཚ་སྣ་ཚོགས་པ་སྐྱེད་པར་བྱེད་དེ། སྟོད་སྨན་གཞོན་ནུས་གསོས་ཀྱིས།
དེ་ལ་གཡའ་དང་ལྕི་འབིགས་རྩུབ། །མ་བསལ་གསེར་ལ་ལྕགས་འདྲེས་བཞིན།
ཅེས་དང༌། དུག་དང་མ་ཕྲལ་སྲོག་འདོར་ཞིང༌། །སྟོབས་འབྲི་ཟུག་རྔུ་དྲག་པོ་འབྱུང༌། །
མེ་དྲོད་ཉམས་ཤིང་དམུ་སྐྲན་སྐྱེད། །མདོག་སྔོ་ལུས་སྐོམ་རྨ་གསོ་དཀའ། །སྙིལ་
ཆད་སོ་བུད་མིག་འགྲིབ་སོགས། །ཉེས་པ་དུ་མ་འབྱུང་བར་འགྱུར། །ཅེས་བཤད་
པ་ལྟར་རོ། །དུག་དེ་ཉིད་ཕྲལ་ཞིང་སྦྱོང་བའི་ཚུལ་ཡང༌། རྒྱུད་རྒྱལ་དུས་ཀྱི་
འཁོར་ལོ་ལས། གསེར་ལ་ཉི་མ་ཁབ་ལེན་ལྕགས་དང་པ་ཊ་ལས་སྐྱེས་ལྕགས་ནི་
མཀྵི་ཀ་ཡིས་གདབ་པར་བྱ། །ས་བོན་ཕྱེད་ཀྱིས་ཀྱང་ནི་དྲི་མ་དག་དང་བྲལ་བའི་
ཆུང་
།
དངུལ་ཆུ་བསྒོངས་པ་སྲང་ནི་དྲུག་ཏུ་བྱ། །བ་ཡི་དར་བ་དྲག་པོ་རྩེ་མོ་ཅན་གྱིས་
བསད་ནས་འདིར་ནི་དྭངས་མ་བཟུང་བར་བྱ་བ་ཉིད། །དཔལ་ལྡན་གོང་བུ་ཁབ་
ལེན་ཉིད་དུ་སླར་ཡང་བསྐོལ་བ་དག་ནི་ཇི་སྲིད་ཕྱེད་ཀྱི་ཚད་དུའོ། །རབ་ཏུ་བླངས་
ཏེ་དག་པའི་ཀ་ར་སྲང་བརྒྱད་ཡང་ན་དགུ་ནི་བསྲེ་བ་ཉིད་དུ་བྱ། །ཞེས་གསུངས་
པ་སོགས་ལ་བསྟན་ནས་སློབ་དཔོན་རྣམས་ཀྱིས་ཕྱག་བཞེས་ཅི་རིགས་མཛད་པ་
ལས། བོད་དུ་གོང་སྨོས་ལྟར་མཁས་གྲུབ་ཨོ་རྒྱན་པས་ལམ་སྲོལ་གསར་དུ་
ཕྱེས་ཤིང༌། དངུལ་ཆུ་སྐོར་གསུམ་གྱི་ཟིན་བྲིས་དངུལ་འབུམ་སོགས་མཛད།
369

རྒྱ་ཆེན་བཀའ་མཛོད།
དེ་ལ་བརྟེན་ནས་སྟོད་སྨན་གཞོན་ནུ་གྲུབ་པས་བསྟན་བཅོས་དངུལ་ཆུ་གྲུབ་པ་
ཞེས་བྱ་བའི་གཞུང་དང༌། འབྲོང་རྩེ་ལྷ་སྲས་རིན་ཆེན་རྒྱ་མཚོའི་བེ་བུམ། ཟུར་
མཁར་ཨ་བོ་ཆོས་རྗེས་སྙིང་གི་བང་མཛོད།འབྲི་གུང་པ་ཡབ་སྲས་ཀྱིས་གཞུང་
ཡན་ལག་མང་པོ་དང་བཅས་པ་སོགས་མདོར་ན་དེལ་དམར་དགེ་བཤེས་ཀྱིས་
གཞུང་བཅོ་ལྔ་ལས་བཏུས་པར་བཤད་པའི་ལག་ལེན་བསྡེབས་པས་མཚོན་རྩ་བ་
གཅིག་ལ་སོ་སོས་འདོད་པ་རྒྱས་བསྡུས་མང་དུ་སྤྲོས་པས་སྤང་བྱ་དང་བླང་བྱའི་རིང་
ལུགས་གང་ཡིན་བརྟག་དཀའ་བ་ལྟར་སྣང༌ཡང༌། ཕྱིས་སུ་ཐམས་ཅད་མཁྱེན་
གཟིགས་ཆེན་པོ་སི་ཏུ་ཆོས་ཀྱི་འབྱུང་གནས་ཞབས་ཀྱིས་ཆོས་རྒྱལ་སྡེ་དགེའི་རྒྱལ་
ཁབ་ཏུ་སྔ་ཕྱིར་ཕྱག་བསྟར་གནང་སྐབས་བོད་ལུགས་མཁས་ཁྱད་དུ་རློམས་པའི་
རིགས་གྲས་དང་འོལ་ཚོད་ཀྱི་ལག་ལེན་རྣམ་པར་མ་དག་པ་ཐམས་ཅད་རིང་དུ་
དོར། མཁས་གྲུབ་རྣམས་ཀྱི་ཞལ་དང་སྙན་དུ་བརྒྱུད་ཅིང་མྱོང་བས་གྲུབ་པའི་
རྒྱུན་སྲོལ་དྲི་མ་མེད་པ་འཛུགས་པར་མཛད་པ་ཉིད། བཅོས་བསླད་མེད་པར་
ལག་ཏུ་བསྟར་བས་ཤིན་ཏུ་སྦྱངས་པའི་བཅུད་རྒྱལ་ཆེན་པོ་བདེ་བླག་ཏུ་འགྲུབ་
པའོ། །གཉིས་པ་ཉེར་མཁོའི་སྟ་གོན་ཏུ་འོས་པ་ནི། ཐོག་མར་ཆས་རྣམས་ལེགས་
པར་བསྒྲིག་དགོས་པས། གཞི་དངུལ་ཆུ་སྤུས་ལེགས་པ་སྲང་གྲངས་གང་བྱེད་
བྲི